Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak idatziz erantzuteko honako galdera hau egin du (11-24/PES-00324): Zenbat egoitza plaza dago aurreikusita gehitzea Iruñean, Bazterkeria handiko arriskuan daudenei laguntzeko Plan Integrala onetsi baino lehen? Udalen diruarekin ala foru-komunitatearen diruarekin finantzatuko dira? Hona Eskubide Sozialetako, Ekonomia Sozialeko eta Enpleguko kontseilariaren erantzuna:

Bazterkeria handiko arriskuan daudenei laguntzeko Plan Integrala Iruñeko Udalari dagokio. Halere, Nafarroako Gobernua Udalarekin batera ari da lanean zenbait tresna abian jartzeko eta finantzatzeko; horiei esker, plazak ugaritzeaz gain, Udalak jada dauzkanen estaldura hobetuko da.

Halatan, “ETXE BAT - UN HOGAR” Housing Led-eko programa pilotu bat garatzeko hitzarmen bat sinatu dute departamentu horren eta Iruñeko Udalak. Housing Led metodologian oinarritutako programa bat da, helburu duena etxegabetasunaren arazoari erantzutea Iruñean, etxebizitza hartuta esku-hartzearen ardatz.

Hitzarmen horren esparruan, etxerik gabeko 30 pertsona eta etxegabetasun-egoeran dauden adingabeekiko 5 familia artatuko dira. Hitzarmen horren bidez, esku-hartze sozialeko profesionalek lagun-egite trinkoa eskainiko diete larrialdietarako udal-etxebizitzetan jada dauden 20 familia-unitateri, gizarteratzea etxebizitzaren bidez lantzeko.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko uztailaren 22an

Eskubide Sozialetako, Ekonomia Sozialeko eta Enpleguko kontseilaria:

María Carmen Maeztu Villafranca